# 夏至时节的诗歌【五篇】

来源：网络 作者：醉人清风 更新时间：2025-04-30

*时间，忘却不了美好的回忆；岁月，冲淡不了友情的芬芳；距离，阻断不了心灵的感应；忙碌，断绝不了彼此的情谊。本文是为您搜集的夏至时节的诗歌【五篇】，欢迎大家阅读与评价！ 　　【篇一】和梦得夏至忆苏州呈卢宾客　　(唐)白居易　　忆在苏州日，常谙夏...*

时间，忘却不了美好的回忆；岁月，冲淡不了友情的芬芳；距离，阻断不了心灵的感应；忙碌，断绝不了彼此的情谊。本文是为您搜集的夏至时节的诗歌【五篇】，欢迎大家阅读与评价！

　　【篇一】和梦得夏至忆苏州呈卢宾客

　　(唐)白居易

　　忆在苏州日，常谙夏至筵。

　　粽香筒竹嫩，炙脆子鹅鲜。

　　水国多台榭，吴风尚管弦。

　　每家皆有酒，无处不过船。

　　交印君相次，褰帷我在前。

　　此乡俱老矣，东望共依然。

　　洛下麦秋月，江南梅雨天。

　　齐云楼上事，已上十三年。

　　【篇二】夏至日与太学同舍会葆真二首

　　(宋)陈与义

　　微官有阀阅，三赋池上诗。

　　林密知夏深，仰看天离离。

　　官忙负远兴，觞至及良时。

　　荷气夜来雨，百鸟清昼迟。

　　微风不动苹，坐看水色移。

　　门前争夺场，取欢不偿悲。

　　欲归未得去，日暮多黄鹂。

　　【篇三】夏至日与太学同舍会葆真二首

　　(宋)陈与义

　　明波影千柳，绀屋朝万荷。

　　物新感节移，意定觉景多。

　　游鱼聚亭影，镜面散微涡。

　　江湖岂在远，所欠雨一蓑。

　　忽看带箭禽，三叹无奈何。

　　【篇四】夏至後得雨

　　(宋)苏辙

　　天惟不穷人，旱甚雨辄至。

　　麦乾春泽匝，禾槁夏雷坠。

　　一年失二雨，廪实真不继。

　　我穷本人穷，得饱天所畀。

　　夺禄十五年，有田颍川涘。

　　躬耕力不足，分获中自愧。

　　余功治室庐，弃积沾狗彘。

　　久养无用身，未识彼天意。

　　【篇五】夏至避暑北池

　　(唐)韦应物

　　昼晷已云极，宵漏自此长。

　　未及施政教，所忧变炎凉。

　　公门日多暇，是月农稍忙。

　　高居念田里，苦热安可当。

　　亭午息群物，独游爱方塘。

　　门闭阴寂寂，城高树苍苍。

　　绿筠尚含粉，圆荷始散芳。

　　于焉洒烦抱，可以对华觞。

本DOCX文档由 www.zciku.com/中词库网 生成，海量范文文档任你选，，为你的工作锦上添花,祝你一臂之力！